༡༩༨༣ལོ་ཀན་ལྷོ་མི་རིགས་སློབ་གྲྭ་ནས་ཕྱིར་མཛོད་དགེ་ཉིན་མའི་སློབ་གྲྭར་ཡོང་སྟེ་སྔར་བཞིན་དགེ་རྒན་བྱས།ལོ་དེའི་སྟོན་ཀ་རྩོམ་ཡིག་ཤོ་ལོ་ཀ་ཁ་ཤས་བྲིས་ཏེ་ཀན་ལྷོའི་བོད་ཡིག་གསར་འགྱུར་དུ་བཀོད།དེ་ནས་བཟུང་རྩོམ་ཡིག་འབྲི་བའི་འགོ་བརྩམས་པ་ཡིན།དེ་དུས་ང་རང་ལོ་བཅུ་དགུ་ཡིན་པ་འདྲ།དམིགས་ཡུལ་ཡང་མང་བོ་ཡོད་པ་མ་རེད།རྩོམ་ཡིག་འབྲི་བ་ནི་རྩོམ་ཡོན་ལེན་པའི་ཆེད་ཡིན་པ་ལས་དམིགས་ཡུལ་གཞན་པ་ཞིག་ཡོད་ཚོད་མི་འདུགཉིན་རེ་བཞིན་ཟ་ཁང་ལས་ཐུག་པ་ཞིམ་པོ་ཞིག་བཏུང་ཞོར་དུ་གློག་བརྙན་ལ་བལྟས།དེ་ལས་སྐྱིད་པོ་ཞིག་འཇིག་རྟེན་དུ་ཡོད་པ་མ་རེད་སྙམ།དགོངས་མོ་སློབ་ཁྲིད་གྲ་སྒྲིག་སྐོར་གྱི་རྩོམ་ཡིག་རྩོམ་ཡིག་རེ་འབྲི་བ་དང་དཔེ་གཟིགས་རེ་བྱེད་པ་ནི་རྒྱུན་ལྡན་གྱི་འཚོ་བའི་གོམས་གཤིས་སུ་ཆགས།